
Klassi täituvuse piirnormi kehtestamine
Narva Kesklinna Gümnaasiumi klassides
1. Asjaolud ja menetluse käik.

Narva Kesklinna Gümnaasium on Narva linna munitsipaalasutus, mis loob võimalused põhi- ning üldkeskhariduse omandamiseks. Põhikoolis on 1.-9. klass, gümnaasiumis on 10.-12. klass.
Narva Linnavalitsuse Kultuuriosakonda saabus Narva Kesklinna Gümnaasiumi direktori 30.08.2007.a. taotlus nr 2-14/138 palvega lubada klassi täituvuse piirnormi suurendamist asutuse 1.a ja 1.b klassides kuni 26 õpilaseni. Klasside täituvuse piirnormide suurendamine on heakskiidetud Narva Kesklinna Gümnaasiumi hoolekogu poolt 31.08.2007.a. istungil. Sotsiaalministri 29.08.2003.a. määrusega nr 109 „Tervisekaitsenõuded koolidele“ sätestatut täidetakse muudatuste tegemisel.
2. Õiguslikud alused.

Vastavalt Põhikooli- ja gümnaasiumiseaduse § 25 lõikele 1 klassi täituvuse ülemine piirnorm on põhikooliastmes 24 õpilast. Vastavalt Põhikooli- ja gümnaasiumiseaduse § 25 lõikele 1² kooli pidaja võib direktori ettepanekul ning hoolekogu nõusolekul kehtestada Põhikooli- ja gümnaasiumiseaduse § 25 lõikega 1 sätestatud piirnormist suurema klassi täituvuse ülemise piirnormi.
Narva Linnavolikogu 16.08.2007.a. määruse nr 30 kohaselt delegeeris Narva Linnavolikogu Põhikooli-ja gümnaasiumiseaduse § 25 lõigetega 11 ja 12 ettenähtud küsimuste lahendamise Narva Linnavalitsusele. 

3. Otsus.

3.1 Kehtestada 1.a klassi täituvuse ülemiseks piirnormiks Narva Kesklinna Gümnaasiumis 26 õpilast.
3.2 Kehtestada 1.b klassi täituvuse ülemiseks piirnormiks Narva Kesklinna Gümnaasiumis 26 õpilast.
4. Rakendussätted.

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

4.2   Korraldus jõustub seadusega  sätestatud korras.

